प्रदेश के अति पिछड़े जिले में शामिल सोनभद्र को दो साल के भीतर विकसित जिला बना कर इसे नई पहचान दें। जिले का चतुर्दिक विकास बिना किसी भेदभाव के किया जाए। जिले में पर्यटन की असीम संभावनाए हैं। लिहाजा, सोनभद्र को पर्यटन हब के रूप में विकसित किया जाए। यह निर्देश प्रदेश के मुख्यमंत्री योगी आदित्यनाथ ने बुधवार को कलक्टे्रेट में विकास कार्यों की समीक्षा करते हुए दिए। इससे पहले बहुअरा गांव के निरीक्षण के दौरान वहां प्राथमिक विद्यालय परिसर में स्मार्ट क्लास का उद्घाटन किया। मुसहर बस्ती में निरीक्षण के दौरान वहां के सभी पात्रों को पीएम आवास देने का निर्देश दिया।